CELEX: 62008TN0373
Language: mt
Date: 2008-09-03 00:00:00
Title: Kawża T-373/08: Rikors ippreżentat fit- 3 ta' Settembru 2008 — Nuova Agricast vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/50
            
         Rikors ippreżentat fit-3 ta' Settembru 2008 — Nuova Agricast vs Il-Kummissjoni
   (Kawża T-373/08)
   (2008/C 285/90)
   Lingwa tal-kawża: It-Taljan
   Partijiet
   
      Rikorrenti: Nuova Agricast Srl (Cerignola, l-Italja) (rappreżentant: M. A. Calabrese, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   Ir-rikorrenti titlob lill-Qorti tal-Prim'Istanza tikkundanna lill-konvenuta tikkumpensaha:
   
               —
            
            
               EUR 1 447 249,00, jew somma differenti, ikbar jew iżgħar li tiġi ddeterminata matul il-kawża, bħala kumpens għal danni minħabba r-riżultat baxx tal-ġestjoni karatteristika tal-impriża rreġistrat fis-sena finanzjarja magħluqa fit-30 ta' Ġunju 2003 meta mqabbel ma' dak li kien jirriżulta kieku ġie kkompletat il-programm ta' investimenti b'rivalutazzjoni mill-1 ta' Lulju 2003 u sad-data tas-sentenza, u
            
         
               —
            
            
               EUR 1 432 497,00, jew somma differenti, ikbar jew iżgħar li tiġi ddeterminata matul il-kawża, bħala kumpens għal danni minħabba r-riżultat baxx tal-ġestjoni karatteristika tal-impriża rreġistrat fis-sena finanzjarja magħluqa fit-30 ta' Ġunju 2004 meta mqabbel ma' dak li kien jirriżulta kieku ġie kkompletat il-programm ta' investiment b'rivalutazzjoni mill-1 ta' Lulju 2004 sad-data tas-sentenza,
            
         
               —
            
            
               EUR 2 009 197,00, jew somma differenti, ikbar jew iżgħar li tiġi ddeterminata matul il-kawża, bħala kumpens għal danni minħabba r-riżultat baxx tal-ġestjoni karatteristika tal-impriża rreġistrat fis-sena finanzjarja magħluqa fit-30 ta' Ġunju 2005 meta mqabbel ma' dak li kien jirriżulta kieku ġie kkompletat il-programm ta' investiment b'rivalutazzjoni mill-1 ta' Lulju 2005 sad-data tas-sentenza,
            
         
               —
            
            
               EUR 1 830 564,00, jew somma differenti, ikbar jew iżgħar li tiġi ddeterminata matul il-kawża, bħala kumpens għal danni minħabba r-riżultat baxx tal-ġestjoni karatteristika tal-impriża rreġistrat fis-sena finanzjarja magħluqa fit-30 ta' Ġunju 2006 meta mqabbel ma' dak li kien jirriżulta kieku ġie kkompletat il-programm ta' investiment b'rivalutazzjoni mill-1 ta' Lulju 2006 sad-data tas-sentenza,
            
         
               —
            
            
               EUR 1 947 081,00, jew somma differenti, ikbar jew iżgħar li tiġi ddeterminata matul il-kawża, bħala kumpens għal danni minħabba r-riżultat baxx tal-ġestjoni karatteristika tal-impriża rreġistrat fis-sena finanzjarja magħluqa fit-30 ta' Ġunju 2007 meta mqabbel ma' dak li kien jirriżulta kieku ġie kkompletat il-programm ta' investiment b'rivalutazzjoni mill-1 ta' Lulju 2007 sad-data tas-sentenza,
            
         
               —
            
            
               bl-interessi fuq tali somom rivalutati, li għandhom ikunu kkalkulati mid-data tas-sentenza u sakemm jitħallsu kollha, bir-rata stabbilita mill-BĊE għat-transazzjonijiet prinċipali ta' finanzjament mill-ġdid, miżjuda bin-numru ta' punti perċentwali li l-Qorti tal-Prim'Istanza tqis xieraq, numru li r-rikorrenti tixtieq li ma jkunx ta' inqas minn tnejn, u
            
         
               —
            
            
               tal-ispejjeż, inkluż dawk tal-konsultazzjoni teknika tal-parti għall-2008.
            
         Motivi u argumenti prinċipali
   Ir-rikors preżenti huwa l-kontinwazzjoni naturali tar-rikors fil-kawża T-362/05, li permezz tiegħu ir-rikorrenti talbet, fost l-oħrajn, il-kundanna tal-Kummissjoni għall-kumpens tad-danni minħabba qligħ mitluf, ikkostitwit mid-differenza bejn ir-riżultat tal-ġestjoni karatteristika li rriżulta mill-kontijiet magħluqa fit-30 ta' Ġunju 2003 u, suċċessivament, fit-30 ta' Ġunju tas-snin 2004, 2005, 2006, 2007, u r-riżultati rispettivi tal-ġestjoni karatteristika li kienu jintlaħqu kieku l-investiment ipproggrammat seħħ.
   B'dan ir-rikors ir-rikorrenti takkuża lill-Kummissjoni bl-istess (jew kważi) illegalitajiet li kienu diġà ġew akkużati fir-rikors tal-kawża T-362/05. Anke l-ilmenti rigward l-atti u l-aġir tal-Kummissjoni huma l-istess bħal dawk ifformulati f'dan ir-rikors, imma jieħdu inkunsiderazzjoni d-deċiżjoni tal-Qorti tal-Ġustizzja tal-Komunitajiet Ewropej fis-sentenza mogħtija fil-15 ta' April 2008, fil-kawża C-390/06 P Nuova Agricast vs Il-Kummissjoni.